
Nové opatrenia, ktoré vláda schválila v nedeľu 28. februára 2021
Cieľom je v priebehu nasledujúcich troch týždňov (od 1. 3. do 21. 3. 2021) znížiť mobilitu, spomaliť šírenie infekcie, zamedziť import nových variantov vírusu 
z rizikových krajín a zredukovať nárast hospitalizácií. Ak sa do 21. marca nedosiahne žiadaný efekt, nasledovať bude tvrdé obmedzenie pohybu, zastavenie výroby a uzavretie krajiny. 
Opatrenie 1: Zlepšenie dodržiavania opatrení pomocou benefitov a kontrol
• zaviesť COVID-príplatok motivujúci striktné dodržanie karantény pre všetkých členov domácnosti
• zvýšiť kompenzácie výpadku príjmu s cieľom zlepšiť dodržiavanie opatrení, 
napr. zvýšiť výšku a dostupnosť pandemickej PN a OČR
• zintenzívniť náhodné fyzické kontroly dodržiavania karantény
• zaviesť e-karanténu hneď ako bude k dispozícii jej funkčná aplikácia
• zriadiť mail, nonstop linku a webstránku na prípadné nahlásenie porušovania protiepidemických opatrení
• výrazne zvýšiť počet kontrol vykonávaných príslušníkmi PZ SR
• nasadiť maximálny počet príslušníkov OSSR na pomoc pri kontrole dodržiavania opatrení
• vyzvať samosprávy na zabezpečenie maximálneho množstva kontrol príslušníkmi MP a OP
• zabezpečiť dennú medializáciu počtu vykonaných kontrol, udelených pokút 
a exemplárnych prípadov
• vyžadovať striktné dodržiavanie minimálnej plochy 15 m2 na jedného zákazníka 
v predajni

Opatrenie 2: Zlepšenie prednemocničného manažmentu pacientov s ochorením COVID-19
• pre pozitívne testované osoby pripraviť verejne dostupnú a zrozumiteľnú informáciu „CESTA PACIENTA S OCHORENÍM COVID-19“ vrátane odporúčaní na domácu liečbu a zoznamu kvalitných pulzných oxymetrov s uvedením kritických hodnôt kyslíkovej saturácie
• pre všeobecných lekárov aktualizovať štandardný postup s metodikou manažmentu pacienta, upraviť harmonogram ich ambulantnej činnosti a zaviesť povinnosť presnej evidencie komunikácie s pozitívne testovanými osobami a pacientami s ochorením COVID-19
• umožniť bezodkladné nahlásenie sa pozitívne testovaných osôb všeobecnému lekárovi zlepšením kontroly ich dostupnosti zo strany VÚC
• požiadať VÚC o zriadenie mailu, nonstop linky a webstránky na prípadné nahlásenie nedostupnosti lekárov prvého kontaktu
• zaviesť kontrolu nahlásenia pozitívneho pacienta u všeobecného lekára
• upraviť vydávanie potvrdenia o prekonaní COVID-19 na základe symptomatického priebehu a prítomnosti SARS-CoV2-špecifických protilátok
• vytvoriť právny rámec na poskytovanie neodkladnej zdravotnej a preventívnej starostlivosti v ZSS a ubytovniach pre bezdomovcov aj inými ako zazmluvnenými lekármi
• podporiť klinické skúšanie nových liečebných postupov, liečiv a vakcín 
na Slovensku
• urýchlene obstarať terapeutické monoklonové protilátky na výrazné zníženie rizika hospitalizácie

Opatrenie 3: Zvýšenie osobnej ochrany pred infekciou
• zaviesť povinnosť nosiť FFP2 respirátor od 8. marca 2021 v obchodných prevádzkach a MHD a od 15. marca 2021 vo všetkých interiéroch (okrem detí 
do ukončenia ZŠ 1. stupňa ZŠ, ktoré používajú rúško)
• dôrazne odporúčať dôchodcom, aby nakupovali vo vyhradených hodinách v záujme ich vlastnej ochrany pred vysoko infekčnými novými variantmi koronavírusu
• umožniť nakupovanie v hodinách vyhradených pre dôchodcov aj zdravotne postihnutým osobám a ich sprievodu, na základe preukazu ZŤP a preukazu asistenta

Opatrenie 4: Výrazné obmedzenie mobility minimalizáciou prezenčného výkonu práce
• zastaviť prezenčný výkon práce, ktorá nie je nevyhnutná
• vytvoriť kritériá pre bazálny chod organizácií, podnikov a firiem pre prípad úplného uzatvorenia
• zabezpečiť kompenzácie ekonomického dopadu opatrení na zamestnávateľov 
na dobu obmedzenia činnosti alebo uzatvorenia
• zaviesť povinnosť pri ceste na nevyhnutný výkon práce sa preukázať potvrdením od zamestnávateľa s určením pracovnej doby a miesta výkonu práce
• zachovať možnosť predškolskej a školskej dochádzky 1. stupňa pre deti zamestnancov s nevyhnutným prezenčným výkonom práce

Opatrenie 5: Zlepšenie bezpečnosti prostredia na pracoviskách
• zriadiť mail, nonstop linku a webstránku na prípadné nahlásenie porušovania protiepidemických opatrení na pracovisku
• umožniť samotestovanie zamestnancov a žiakov škôl 2x do týždňa, na základe bezplatnej distribúcie vhodných, vopred validovaných testov
• distribuovať testy na samotestovanie do domácností, pozitívne výsledky overovať RT-qPCR testom

Opatrenie 6: Obmedzenie mobility úpravou výnimiek
• zrušiť výnimku, ktorá povoľuje COVID-pozitívnym osobám vychádzať z domu 
na akýkoľvek účel (vrátane vstupu do predajní), okrem odôvodnenej návštevy lekára a lekárne
• zrušiť výnimku na vychádzku do prírody mimo okresu. V prípade obyvateľov mesta Bratislava s možnosťou vychádzok v rámci kraja a v prípade obyvateľov mesta Košice s možnosťou vychádzok aj do okresu Košice okolie.
• obmedziť platnosť všetkých výnimiek zo zákazu vychádzania na čas 
od 5:00 do 20:00,
• v čase od 20:00 do 01:00 zachovať zákaz vychádzania len s výnimkou cesty 
na nevyhnutný výkon práce a na nevyhnutné lekárske ošetrenie

Opatrenie 7: Sprísnenie hraničného režimu
• sprísniť kontroly prechodu štátnych hraníc a registrácie v aplikácii e-hranica
• zaviesť podmienku 72 h negatívneho testu pre vstup na Slovensko pre pendlerov zo susedných krajín (najlepšie s možnosťou testovania priamo na hraničnom prechode) a zachovať platnosť ostatných podmienok hraničného režimu
• zaviesť e-karanténu do konca apríla 2021 (zodpovední: Ministerstvo hospodárstva SR a NCZI)
• po zavedení e-karantény zaviesť možnosť výberu medzi domácou a štátnou karanténou

Opatrenie 8: Aktualizácia stratégie testovania a záchytu nových variantov SARS-CoV-2
• urýchlene finalizovať návrh na úpravu stratégie testovania na základe typov testov, účelu testovania a cieľových skupín
• zacieliť testovanie na osoby s príznakmi, na osoby v ohniskách a potenciálnych ohniskách (napr. pracoviská, školy, atď)
• urýchlene spustiť sekvenovanie minimálne 500 náhodne vybraných pozitívnych vzoriek týždenne
• realizovať sekvenovanie pozitívnych vzoriek z osôb, ktoré pricestovali z rizikových oblastí v zahraničí a z COVID pacientov s netypickým priebehom ochorenia
• raz za dva týždne pretestovať všetky pozitívne vzorky na prítomnosť mutácií britského a juhoafrického variantu pomocou na to určených RT-qPCR testov

Opatrenie 9: Aktualizácia stratégie očkovania a Covid automatu
• čo najskôr aktualizovať stratégiu očkovania na základe dostupných dát z klinického skúšania a postupov overených v praxi v zahraničí
• Aktualizovať Covid-automat v súlade s prijatou stratégiou testovania a ďalšími opatreniami

Opatrenie 10: Zlepšenie komunikácie
• zlepšiť komunikáciu s verejnosťou s dôrazom na konsenzuálne stanoviská 
a zrozumiteľné vyjadrenia
• v čo najkratšom čase pripraviť návrh ďalších krokov po ukončení obdobia platnosti aktuálne navrhovaných opatrení na základe indikátorov:
· pokles mobility (podľa údajov z Google, Apple, Waze),
· pokles % pozitivity PCR testov,
· pokles/zastavenie príjmov/počtu hospitalizácií,
· záchyt výskytu nových variantov/mutácií.

